ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670017024
ขอให้แก้ไขปัญหากลิ่นเหม็นรบกวน (ไม่ทราบแน่ชัดว่ากลิ่นอะไร) บริเวณใต้สะพานคลองสนามชัย ถนนพระราม 2 ขาออก กิโลเมตรที่ 5 แขวงแสมดำ เขตบางขุนเทียน กรุงเทพมหานคร เนื่องจากผู้ร้องแจ้งว่าบริเวณใต้สะพานคลองสนามชัยจะมีบุคคลเร่ร่อนจำนวนหลายคนอาศัยอยู่ ผู้ร้องจึงเดาว่ากลิ่นเหม็นรบกวนที่เกิดขึ้น อาจจะมาจากสิ่งปฏิกูลของคนเร่ร่อน อีกทั้งผู้ร้องเคยพบเห็นบุคคลเร่ร่อนทำการตัดสายสัญญาณโทรศัพท์ แล้วนำไปเผาบริเวณใต้สะพานดังกล่าว ซึ่งอาจเป็นสาเหตุที่ทำให้เกิดกลิ่นเหม็นรบกวนอย่างรุนแรง ตลอดช่วงเวลากลางวัน และช่วงเวลากลางคืน เป็นประจำทุกวัน ส่งผลให้ประชาชนที่อาศัยอยู่บริเวณใกล้เคียง ได้รับความเดือดร้อนเป็นอย่างมาก และส่งผลกระทบไปถึงโรงเรียนวัดเลา ที่อยู่ฝั่งตรงข้าม เมื่อมีลมพัด กลิ่นจะโชยไปถึงโรงเรียน ซึ่งผู้ร้องเกรงว่าในช่วงเปิดเทอมจะทำให้เด็กนักเรียน คุณครู และบุคลากรทางการศึกษาได้รับความเดือดร้อนจากกลิ่นเหม็นรบกวนดังกล่าว โดยประสบปัญหามาเป็นระยะเวลาประมาณ 6-7 เดือนแล้ว เบื้องต้นเคยติดต่อแจ้งเรื่องไปยังสำนักงานเขตบางขุนเทียนแล้ว จึงประสงค์ให้หน่วยงานที่เกี่ยวข้องดำเนินการตรวจสอบ และแก้ไขปัญหากลิ่นเหม็นรบกวน (ไม่ทราบแน่ชัดว่ากลิ่นอะไร) บริเวณใต้สะพานคลองสนามชัย เพื่อบรรเทาความเดือดร้อนให้แก่ผู้ร้อง และประชาชนที่อาศัยอยู่บริเวณใกล้เคียง (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata